Die sakeman van Kaapstad wat Maandag deur vyf onbekende mans by sy werkplek in Parow ontvoer is, is volgens ’n bron na aan die familie baie sieklik.
Volgens die bron het Liyaqat Parker (65) vroeër ’n hartoperasie gehad en is hy op medikasie wat onder meer help om sy bloed te verdun en te keer dat bloedklonte in sy are vorm.
Liyaqat Parker is Maandag ontvoer. Volgens sy familie-woordvoerder was die ontvoerders nog nie met sy familie vir ’n losprys in verbinding nie. Foto: Verskaf
Ecotrin is ook ’n bloedverdunner. Pentasa word gebruik vir die behandeling van ’n inflammatoriese dermkanaalsiekte.
Kapt. Frederick van Wyk, ’n polisiewoordvoerder, het Woensdag gesê dat die ondersoek na die ontvoering voortgaan. “Daar is nog geen nuwe verwikkelinge om met die media te deel nie. Hierdie is ’n hoogs sensitiewe saak.”
Van Wyk het gesê die saak word ook deur speurders verbonde aan die provinsiale speurkantoor ondersoek. “Ons kan egter nie inligting deel wat nog nie in die hof was nie,” het hy gesê.